Tidligere har selskabet leveret systemer til en række andre tankstationer som eksempelvis Statoil og Hydro Texaco. - Denne ordre er en cementering af vores plads på markedet, siger direktør hos Navi Partner Hjørring Jørgen Jensen, der overfor Børsen ikke ønsker at oplyse ordrens værdi. Men der er ifølge direktøren tale om et syvcifret beløb. Aftalen indebærer, at Navi Partner bliver Q8's partner omkring tilpasning, levering og drift af en central Navision løsning til forhandler og forpagter. Løsningen bliver tilgængelig for servicestationerne fra enhver computer med adgang til internettet. Derudover kan de enkelte stationer også vælge at give eksempelvis revisorer eller eksterne regnskabsmedarbejdere adgang til systemet, skriver Børsen.

Referat:
Navi Partner ApS i Hjørring har netop indgået aftale med Q8 om levering af nyt økonomisystem til kædens servicestationer i Danmark, skriver Børsen tirsdag.